MATERIJALI  ZA 
GRAĐENJE  PUTEVA 


Predavanje  7.1 


Prof.Dr  Dragan  Mihajlović 


Tlo  је  materijal  koji  se  sastoji  od  tri  komponente  (faze): 

• čvrstih  čestica 

• komponente  tečnosti  i 

• gasovite  komponente  u porama  izmedju  čestica. 

Ponašanje  takvog  materijala  je  vrlo  kompleksno,  radi  čega  je  neophodno  proučiti 
karakteristike  svake  faze,  a zatim  i njihovu  interakciju. 

Čvrste  čestice  tla 

Osnovne  karakteristike  čestica  tla  su: 

-gustoća  čestica  tla  ili  masa  jedinice  zapremine  čestica  tla  (nekad  se  to  krivo  zvalo 
“specifična  težina”), 

- granulometrijski  sastav,  što  je  raspodjela  čestica  tla  po  veličini,  izražena  u postotku 
mase  i 

- boja,  oblik  i mineraloški  sastav  čestica. 


Tečnost  u porama 

Tečnost  u porama  tla  je  obično  voda, 
ali  može  biti  i nafta  ili  sl. 

Gas  u porama 

0 gasnoj  komponenti  u tlu  se  vrlo  malo 
zna  te  se  iz  tog  razloga  u inženjerskoj 
Praksi  najčešče  posmatraju  ili  potpuno 
“suha”  ili  vodom  zasićena  tla. 


Zapremlne 


Težme 


Materijali,  proizvodi,  oprema  i radovi  moraju  biti  izrađeni  u skladu  sa 
tehničkim  propisima  navedenim  u projektnoj  dokumentaciji. 

Ako  nije  navedena  niti  jedna  norma  obavezna  je  primjena  odgovarajućih  EN 
(evropska  norma). 


Osnovno  pravilo  kod  izbora  materijala  za  građenje  puteva  je  da  se  što  više 
koriste  materijali  sa  trase  (lokalni  materijali). 


r 

Materijali  za  građenje  puteva  se  dijele  u četiri  glavne  grupe: 

PRIRODNO  TLO 

za  donji  stroj 

PRIRODNI  KAMEN 

za  donji  stroj,  podlogu,  zastor  i objekte 

VJEŠTAČKI  KAMEN 

za  podlogu,  zastor  i objekte 

VEZNA  SREDSTVA 

za  podlogu,  zastor,  stabilizacije  i 

objekte 

Inženjerske  osobine  koje  su  od  primarnog  interesa  u građevinarstvu  su 
zbijenost,  čvrstoća,  vodopropusnost  i ugradljivost. 


PRIRODNI  MATERIJALI 


Prema  načinu  postanka  ili  proizvodnje  materijali  se  razvrstavaju  na: 


• Prirodno  usitnjeni  materijali 

• Dobijaju  su  iz  riječnih  korita,  sprudišta,  pozajmišta  i koriste  se  neprerađeni  - u 
prirodnom  stanju  - ili  se  prosijavanjem  odvajaju  frakcije  željene  veličine 

• Djelomično  drobljeni  materijali 

• Proizvode  se  propuštanjem  kroz  drobilišna  postrojenja  prirodnog  materijala  iz  koga 
je  prethodno  izdvojen  pijesak 

• Drobljeni  materijali 

• Proizvode  se  drobljenjem  krupnih  zrna  izdvojenih  iz  šljunkovitih  materijala  ili 
kamenog  materijala  iz  kamenoloma.  Dijele  se  na  materijale  sa  kontinualnom  ili 
diskontinualnom  granulacijom 

• Mljeveni  materijali 

• Dobijaju  se  sitnjenjem  ili  mljevenjem  drobljenog  kamenog  agregata  u specijalnim 
mlinovima 


Postoji  niz  različitih  klasifikacija  tla. 

Klasifikacija  treba  omogućiti  da  se  pomoću  jednostavnih  ispitivanja  svrstaju  tla  u 

grupe  (klase)  unutar  kojih  će  ponašanje  tla  biti  slično. 

Tla  se  dijele  prije  svega  na: 

• nekoherentna  ili  krupnozrna  tla,  za  koja  vrijedi  da  je  više  od  50%  mase  ili  težine 
čvrstih  čestica  veličine  šljunka  ili  pijeska  (tj.  većih  od  0,06  mm  ili  0,074  mm, 
čestica  koje  se  uglavnom  vide  golim  okom);  to  su  rastresita  tla,  kod  kojih  je 
koheziona  sila  između  čvrstih  čestica  zanemariva. 

• koherentna  ili  sitnozrna  tla,  za  koja  vrijedi  da  je  više  od  50%  mase  ili  težine 
čvrstih  čestica  veličine  praha  ili  gline  (tj.  čestica  koje  se  ne  vide  golim 
okom):  to  su  tla  kod  kojih  je  koheziona  sila  između  čvrstih  čestica  bitna,  i 
zbog  velike  specifične  površine  čvrstih  čestica  i zbog  postojanja  električnih  sila 
koje  vežu  vodu. 

• Organska  tla  sadrže  organske  materije  - najviše  raspadnuti  oblici  vegetacije  uz 
humus,  amorfni  materijal  nastao  raspadanjem  biljnih  i životinjskih  produkata. 


Granulometrijski  sastav , za  neki  uzorak  tla,  je  raspodjela  svih  zrna  tla 
po  veličini,  izražena  u postotku  mase.  Postupci  za  određivanje 
granulometrijskog  sastava  su: 

a)  sijanje  - za  čestice  veće  od  0,06  mm; 

b)  areometriranje  (sedimentiranje  čestica  u vodi)  - za  čestice  manje  od 
0,06  mm; 

c)  kombinovana  analiza  - ako  materijal  sadrži  i krupne  i sitne  frakcije. 

Areometriranje  je  metoda  određivanja  granulometrijskog  sastava  tla 
za  materijal  koji  sadrži  zrna  manja  od  0,06  mm  (prah,  glina).  Tako 
sitne  čestice  nije  moguće  sijati  (nisu  vidljive  prostim  okom),  veličina  i 
postotak  pojedinih  frakcija  određuju  se  indirektno,  mjerenjem  gustoće 
suspenzije  u određenim  vremenskim  intervalima. 


Klasifikacija  tla  - nekoherentnia  ili  krupnozrna  tla 

Kako  su  nekoherentna  tla  uglavnom  sastavljena  od  krupnih  zrna  izmedju  kojih  su 
kohezione  sile  zanemarive,  njihovo  ponašanje  određeno  je  prije  svega  veličinom 
njihovih  zrna  tj.  granulometrijskim  sastavom.  Zato  se  i klasifikacija  nekoherentnog  tla 
zasniva  na  granulometrijskom  sastavu.  Prije  svega,  razlikuju  se  dvije  grupe  prema 
veličini  najviše  zastupljenih  zrna  (mjereči  postotak  mase  ili  težine): 

• šljunci  (gravel,  oznaka  G)  su  nekoherentna  tla  u kojima  su  pretežno  zastupljena 
zrna  šljunka, 

• pijesci  (sand,  oznaka  S)  su  nekoherentna  tla  u kojima  su  pretežno  zastupljena  zrna 
pijeska. 


Kod  nas  je  uobičajena  tzv.  jedinstvena  klasifikacija  koja  materijale  dijeli  prema  veličini 
zrna,  a sitnozrnate  još  i prema  plastičnosti. 

Za  nju  je  potrebno  provesti  relativno  jednostavna  laboratorijska  ispitivanja  kao  što  su 
sijanje,  areometrisanje  i Atterbergove  granice.  Razradio  ju  je  Casagrande  (1948),  a još 
se  zove  i AC-klasifikacija  ( Airfield  clasification). 

Kasnije  su  se  pojavile  još  neke  klasifikacije,  koje  su  bile  povezane  s poznatim 
institucijama  za  standardizaciju  kao  što  su  DIN,  British  standard,  AFNOR  (Francuska)  i 
ASTM  (SAD).  Sve  su  one  bazirane  na  istim  principima  kao  i jedinstvena  klasifikacija, 
ali  su  nastojale  u svoje  klasifikacijske  sisteme  uvrstiti  grupe  materijala  koje  su 
karakteristične  za  «njihova»  tla. 

Što  se  tiče  novih  evropskih  propisa  za  građevinarstvo  - eurokodova  (za 
geotehniku  Eurokod  7),  ne  predviđa  se  vlastiti  sistem  klasifikacije  već  će 
eurokodovi  preuzeti  sistem  koji  predlaže  Međunaroda  organizacija  za 
standardizaciju  - ISO;  norme  ISO  14688  (1997)  i ISO  14688-2  (2000). 


Oznake  glavnih  grupa  materijala  tla 

(klasificiraju  se  u grupe  prema  veličini  zrna  na  - u zagradama  su  odgovarajući 
međunarodno  usvojeni  simboli): 

-šljunak  (gravel  - G), 

- pijesak  (sand  - S), 

- prah  (silt  - М), 

-glina  (clay  -C), 

- organsko  tlo  (organic  soil  - 0), 

- treset  (peat  - Pt). 

Za  krupnozrnata  tla  se  uvode  i dopunske 
opisi,  prema  graduiranosti  i količini  sitnih 
čestica, : 

- dobro  graduirano  (well  - W), 

- dobro  graduirano  s dovoljno  sitnih  čestica 
da  veže  krupna  zrna  (with  clay  - C), 

- slabo  graduirano,  nedostaje  neka  grupa 
zrna,  nema  sitnih  frakcija  (poor  - P), 

- slabo  graduirano,  s mnogo  prašinastih 

čestica  (fines  - Fs), 

- slabo  graduirano,  s mnogo  glinovitih 

čestica  (fines,  clay  - Fc), 

- jednolično  graduirano,  jednozrnasto, 

malo  sitnih  čestica  (uniform  - U). 


VRSTA  MATERIJALA 

ISO  DIS  14688 

USCS 

DROBINA  (OBLUTCI) 

60  nmi 

75  mm 

kmpni 

ŠLJUNAK 

srednji 

20  nmi 

sitni 

6 mm 

4.75  mm 

kmpni 

2 1 УИ  VI 
0.6  mm 
0.2  mm 
0.06  4141 

PIJESAK 

srednji 

sitni 

0.075  nmi 

knipni 

0.02  mm 

PRAH 

srednji 

0.006  nmi 

sitni 

0.002  nmi 

GLINA 

GLAVHA  PODELA  TLA 

Sitnozrnasta  tla  se  svrstavaju  u klasifikacijske  grupe  prema  plastičnosti  i to  prema 
vrijednosti  granice  tečenja,  wl\ 

- wl<  35  % , niskoplastično  tlo  (low  - L), 

- 35  < wl<  50  %,  srednjeplastično  tlo  (intermediate  - I), 

- 50%  < wl  , visokoplastično  tlo  (high  - H). 


Materijali  iznad  A-linije  u dijagramu  plastičnosti  su  gline,  a ispod,  prahovi  i 
organske  gline.  Za  sitnozrnata  tla  se  opisi  dobiju  kombinacijom  iz  a)  i c),  pa  su  tako  i 
simboli 

ML,  Ml  i MHte  CL,  Cl,  CH, 
a za  organsko  tlo  je  OL,  01  i OH. 


Američki  standard  (ASTM,  D-2487)  i 
danas  uvažava  jedinstvenu  klasifikaciju,  s 
tim  da  nema  krupnozrnate  materijale 
tipa  Fs  i Fc,  a kod  sitnozrnatih, 
srednje  plastičnosti  (I). 

Dijagram  plastičnostisklasrfikadjskim  оипаката  za  pojedine  grupe  koherenlnih  tala.. 


Klasifikacija  prema  ISO  14688  (1997)  i ISO  14688-2  (2000) 


DIJAGRAM  GRANULOMETRIJSKOG  SASTAVA 


PREČNIK  ZRNA  d (mm) 


STIJENE 


STIJENA-čvrsta  prirodna  smjesa  sastavljena  od  minerala,  stakla,  izmjenjene  organske 
tvari  i kombinacije  tih  komponenti 
petrosfgr.)  -stijena 


PETROLOGIJA-nauka  o stijenama  (sastav,  struktura,  način  postanka,  klasifikacije) 
Podjela  prema  na  načinu  postanka: 

□ magmatske 

□ metamorfne 

□ sedimentne 


Magmatske  stijene 

nastaju  očvršćavanjem  magme  (lava)  i dijele  se  na: 

■ intruzivne 

sporo  hlađenje  duboko  ispod 
površine  Zemlje  (granit) 

■ Efuzivne 


brzo  hlađenje  na  površini  ili  blizu 
površine  Zemlje  (bazalt).  ■ — 


Sedimentne  stijene 

Nastaju  na  površini  ili  vrlo  blizu  površine  Zemlje.  Dijele  se  na  klastične, 
organske  i hemijske 

Klastične 

trošenje— »transport  — »taloženje— И 
primjer:  pješčar,  konglomerat 
Organske 

litifikacija  ostataka  biljaka  i životinja 
primjer:  ugalj 
Hemijske 

precipitacija  minerala  iz  rastvora 
primjer:  gips,  halit 


KARBONATNE  SEDIMENTNE  STIJENE 


Krečnjaksesastoji  se  od  karbonatnih  minerala  kalcita  (CaC03),  Mg- 
kalcita,  rjeđe  i od  aragonita.  To  je  karbonatna  stijena  anorganskog  i/ili 
organskog  porijekla  pretežno  (>50%)  sastavljene  od  minerala  kalcita.  Ako 
sadrže  više  od  90%  kalcita  to  su  čisti  krečnjaci  za  koje  se  upotrebljava  samo 
naziv  krečnjak. 

Ako  sadrže  manje  od  90%  kalcita,  zavisno 
o primjesama  krečnjaci  se  dijele  na 

• dolomitne  krečnjake 

• glinovite  dolomitne  krečnjake 

• prahoviti  (siltični)  dolomitni  krečnjaci 

• pjeskoviti  dolomitni  krečnjaci 


Dolomiti 

su  karbonatne  stijene  pretežno  sastavljene 
od  minerala  dolomita,  CaMg(C03)2. 


Metamorfne  stijene 

Nastaju  djelovanjem  povišenog  pritiska,  temperature  i vrućih  fluida  na  već  postojeće 
čvrste  stijene  u dubini  Zemlje  vrste  (metamorfoza) 

promjena  u sastavu  ( mineralnom  i/ili  hemijskom)  i/ili  strukturi  već  postojećih  stijena 


Ortometamorfit 

magmatska  stijena  — ►metamorfna  stijena 
Gabro 


Parametamorfit 
sedimentna  — ►metamorfna 
Mermer 


Na  površini  zemlje 


U zemljinoj  kori 


magmatske  + 
metamorfne 
stijene 


sedimentne 

stiiene 


STIJENA  KAO  INŽENJERSKI  MATERIJAL 


Stijena  se  u inženjerstvu  koristi  kao: 

• materijal  od  kojeg  se  gradi  (arhitektonski  i građevinski  kamen), 

• materijal  u kojem  se  gradi  (iskopi  podzemni  i površinski), 

• materijal  na  kojem  se  gradi  (temeljenje  građevina). 

Tekstura  stijene  opisuje  se  veličinom,  oblikom  i uređenjem  komponenata  u 
mjerilu  od  nekoliko  centimetara.  Za  razliku  od  teksture,  struktura  predstavlja 
uređenje  komponenata  stijenske  mase  u mjerilu  od  nekoliko  metara. 
Teksturna  i strukturna  obilježja  ključni  su  elemnat  za  razlikovanje 
magamtskih,  metamorfnih  i sedimentnih  stijena,  pošto  sve  one  imaju  vrlo 
sličan  mineralni  sastav. 

Poroznost,  gustoća  i vlažnost 

Sa  inženjerskog  stanovišta,  pore  su  najvažnija  komponenta  stijene  pošto  su 
najslabije.  Pore  kontroliraju  čvrstoću,  deformabilnost  i propusnost. 

Čvrstoća  je  maksimalno  naprezanje  koje  materijal  može  podnijeti  bez  loma  za  bilo 
koji  tip  opterećenja. 

Deformabilnost  se  može  opisati  kao  lakoća  kojom  se  stijena  može  deformisati. 
Krutost  se  može  opisati  kao  otpor  deformisanju. 

Tvrdoća  se  može  definisati  kao  otpornost  materijala  na  udubljivanje  i grebanje. 


Klasa 

Opis 

Terenska  identifikacija 

Približna  vrijednost 
jednoosne  tlačne  čvrstoće 
( MPa  ) 

S1 

Vrlo  mekana  glina 
V гп'  sofi  clav 

Pesnica  se  lagano  utiskuje  nekoliko 
centunetara 

< 0,025 

S2 

Mekana  glina 

Sofi  clay 

Palac  se  lagano  utiskuje  nekoliko 
centmietara 

0,025-0,05 

S3 

Fmn  clay 

Palac  se  se  utiskuje  nekoliko 
centmietara  sa  sredniun  naporom 

0,05-0,10 

o 

S4 

Krnta  glina 

Stiff  clay 

Palac  ostavlja  udubinu  ali  penetrira 
saino  nz  visoki  napor 

0,10-0,25 

P 

S5 

Vrlo  kmta  glina 

Veri  stiff  clay 

Nokat  palca  ostavlja  udubinu 

0,25-0,50 

S6 

Tvrda  glina 
Hard  clay! 

Nokat  palca  teško  ostavlja  udubinu 

>0,50 

Ekstremno  slaba 

RO 

stijena 

Extremely  iveak 
rock 

Nokat  palca  ostavlja  udubinu 

0,25-1,0 

R1 

Vrlo  slaba  stiejna 
Very  weak  rock 

Mrvi  se  pod  udarcmia  šiljka 
geološkog  čekića,  može  se  guliti 
džepnun  nožićem. 

1,0  -5,0 

R2 

Slaba  stijena 
Weak  rock 

Može  se  guliti  džepnun  nožićem  uz 
popteškoće.  Plitko  udubljenje  može  se 
napraviti  udarcem  šiljka  geološkog 
čekića. 

5,0-25 

«8 

R3 

Srednje  č\Tsta 
stiejna 

Medium  strong 
rock 

Ne  može  se  parati  ili  guliti  džepnun 
nožićem.  uzorak  se  može  lonnti  sa 
jednim  udarcem  geološkog  čekića 

25  -50 

S 

55 

R4 

Č vrsta  stiejna 
Strong  rock 

Za  lomljenje  uzorka  potrebno  je  više 
odjednog  udaraca  geološkun  ćekićem 

50-100 

R5 

Vrlo  čvrsta  stijena 
Very  strong  rock 

Za  lomljenje  uzorka  potrebno  je 
rnnogo  udaraca  geološkun  čekićem 

100-250 

R6 

Ekstremno  čvrsta 
stijena 

Extremely  strong 
rock 

Geološkim  čekićem  uzorak  se  može 
samo  okrhnuti 

>250 

Podela  na  kategorije  tla  u zavisnoti  od  otpora  tla  prilikom  rezanja  pod  uglom  od  45°: 

I.  Kategorija  (vrlo  slab  teren)  - pesak?  peskovita  zemlja,  laka  glinovita  zemlja,  šljunak  i 
tucanik;  otpor  rezanja  do  0,5kp/cm  2. 

II.  Kategorija  (slab  teren)  - srednje  vlažna  glinovita  zemlja,  lake  gline  srednje  i 
povećane  vlažnosti;  otpor  rezanja  od  0,5  do  1,0  kp/cm2. 

III.  Kategorija  (teren  srednje  čvrstoće)  - glinovita  zemlja  male  vlažnosti,  teška  glinovita 
zemlja  i srednje  gusta  glina;  otpor  rezanja  od  1,0  do  2,5  kp/cm2. 

IV.  Kategorija  (teren  povećane  čvrstoće)  - slabi  peščari  sa  glinom,  slabi  laporac  i glinac, 
gusta  glina;  otpor  rezanja  od  2,5  do  5,0  kp/cm2. 

V.  Kategorija  (čvrst  teren)  - guste  karbonske  gline,  slabi  pkolkasti  krečnjaci,  mineralne 
stene  i zamrznuti  vlažni  pesak;  otpor  rezanja  do  5,0  do  10,0  kp/cm2. 

VI.  Kategorija  (vrlo  čvrst  teren)  - guste  gline,  slabi  pešćari,  laporac,  zamrznuti  mokri 
pesak  ili  glinovita  zemlja  (do  -3  0C);  otpor  rezanja  od  10.0  do  15  kp/cm2. 

VII.  Kategorija  (veoma  čvrst  teren)  - gušće  i čvršće  modifikacije  tla  VI  kategorije, 
zamrznuta  glinovita  tla  II  i III  kategorije  pri  temperaturama  tla  do  - 5 °C;  otpor  rezanja 
od  15,0  do  20.0  kp/cm2. 

VIII.  Kategorija  tla  (izuzetno  čvrst  teren)  - čvrsti  peščari  i laporci,  tvrde  gline  i za[nrznuto 
glinovito  tlo  pri  temperaturama  do  - 20  °C;  otpor  rezanja  od  20,0  do  30,0  kp/cm2. 


Podjela  tla  i stijena  prema  načinu  iskopa 


kategorija 

kategorija 

strojnog 

rada 

svojstva 

vrsta  tla 

sredstvo  za 
iskop 

I 

a 

nevezano  tlo 

rastresita  zemlja 
pijesak 

lopata 

П 

b 

slabo  vezano  tlo 

obična  zemlja 
glmo\*iti  pijesak 
šljunak 

motika 

Ш 

b 

čvrsto  vezano  tlo 

čvrsta  glina 
laporovita  glma 

kramp 

IV 

c 

trošna  i meka 
stijena 

meki  pješčenjak 

laporoviti 

Škriljci 

meki  vapnenac 
breče 

pijuk 

poluga 

V 

c 

шека  l ispucala 
stijena 

pjeŠčenjak 

kreda 

slabiji  vapnenac 
konglomerat 

pijuk, 

klino\*i 

eksploziv 

(barut) 

VI 

d 

č\Tsta.  ali  krta 
stijena 

pješčenjacr 

vapnenci 

eksploziv 

(dinamit) 

vn 

d 

\т!о  č\Tsta  stijena 

gramt 

gnajs 

porfir 

eksploziv 

(dinamit) 

Sredstva: 
a-  utovarivač 
b-  buldozer 
c-  skrejperi, 
buldozeri 
d-  eksploziv 


Rastresitost 


kategorija 

privremena 

stalna 

I 

1,15 

0-2% 

П 

1,20 

2-4% 

Ш 

1,25 

3-5  % 

IV 

1,30 

4-7% 

V 

1,40 

8-10  % 

VI 

1,50 

10-15  % 

vn 

1,50 

10-15  % 

BITUMEN 


Bitumen  je  mješavina  visoko  viskoznih  organskih  tečnosti.  Crne  je  boje  i lepljiv  je 
Potpuno  je  rastvoran  u ugljen-disulfidu  i sastoji  se  od  visoko  kondenzovanih 
policikličniharomatičnih  ugljovodonika. 

Rafinisani  bitumen  • 

Dobija  se  preradom  sirove  nafte  i predstavlja 
teški  ostatak  prerađen  poslije  frakcione 
destilacije  sirove  nafte.  Hemijski  se  definišu 
uglavnom  tri  vrste: 

- Parafinske 

- Naftenske 

- Aromatske  nafte 

Na  svijetu  se  proizvodi  oko  1500  različitih 
tipova  nafte  a samo  nekoliko  je  podobno  za 
preradu  iz  koje  se  dobija  putni  bitumen. 


Jezerski  bitumen  na  Trinidadu,  vadi  se  iz  jezera  veličine  35  ha  i dubine  oko  90  m. 
Iskopani  materijal  se  rafiniše  zagrijavanjem  na  160  °C,  pri  čemu  isparava  voda. 
Istopljena  masa  prelazi  preko  finih  sita  da  bi  se  odstranili  ostaci  biljnog  porijekla 
ili  komadi  stijena.  Dobijeni  materijal  se  naziva  “Trinidad  Epure”  i uobičajeno  je 
sastavljen  od: 

- veziva  54% 

- mineralnih  materija  36% 

- organskih  materija  10%. 

Ovaj  materijal  je  isuviše  tvrd  da  bi  se  primjenjivao  u putnom  asfaltu.  Rijetko  se 
primjenjuje  kao  dodatak  u asfalt  betonu  gdje  mijenja  20  do  30%  sadržine 
bitumena.  Uglavnom  se  upotrebljava  za  hidroizolacije,  ravne  krovove  i slične 
radove,  gdje  mijenja  i do  70%  veziva. 

Stijenski  asfalt 

To  je  obično  zrnasti  materijal  ili  škriljac  od  krečnjaka  ili  pješčara  sa  sadržajem 
bitumena  od  4 do  18%.  U Evropi  je  u upotrebi  od  sredine  17.vijeka.  Koristio  se 
za  hidroizolacije,  zaštitu  drveta  od  truljenja  i insekata.  Od  19.vijeka  se  koristio 
za  prve  radove  na  putevima.  Danas  nema  veću  primjenu  a u Evropi  se  jamska 
eksploatacija  vrši  još  samo  u Francuskoj  (St  Jean  de  Maruejols). 

Nafte  koje  u sebi  predominantno  sadrže  parafinske  ugljikovodike  nisu  podobne  za 
proizvodnju  bitumena. 

Pri  frakcionoj  destilaciji  sirove  nafte  na  nižim  temperaturama  se  izdvajaju  laki 
destilati  a na  višim  srednji  i na  kraju  teški  destilati.  Bitumen  se  dobija  u rafineriji 
preradom  teškog  ostatka  (mazuta)  postupkom  ili  samo  vakuum  destilacije  ili 
kombinovanim  postupkom  vakuum  destilacije  i oksidacije  uz  pomoć  vazduha  na 
povišenoj  temperaturi  (duvanje).  U procesu  dobijanja  bitumena  posebnim 
postupkom  se  izdvajaju  razrijeđeni  bitumen  i bitumenska  emulzija. 

Postupkom  oksidacije  uz  pomoć  vazduha  na  povišenoj  temperaturi  dobijaju  se 
industrijski  (duvani)  bitumeni  željenih  osobina  koji  se  koriste  za  izolacije  krovova, 
antikorozivnu  zaštitu,  izolacije  bazena,  kanala  i sl. 

Sastav  sirove  nafte 


Sa  aspekta  proizvodnje  putnih  bitumena  najbolje  su  tzv.teške  nafte 
(aromatske)  iz  Venecuele  i Meksika. 

Prerada  nafte  deli  se  na  primarnu  i sekundarnu. 

Primarna  prerada  nafte  obuhvata  razdvajanje  sirove  nafte  atmosferskom  i 
vakuum  destilacijom  na  više  frakcija,  tj.primarnih  proizvoda  različitog  intervala 
ključanja. 

Primarni  proizvodi  su  gas,benzinska  i kerozinska  frakcija,  vakuum-uljne  frakcije  i 
ostatak  vakuum  destilacije. 

Sekundarna  prerada  nafte  obuhvata  procese  i operacije  kojima  se  podvrgavaju 
frakcije  ugljovodonika  dobijene  primarnom  preradom. 

Hemijski  sastav  i relativni  udeo  dobijenih  primarnih  destilata  uslovljeni  su 
hemijskim  sastavom  polazne  nafte. 

Hemijske  karakteristike  bitumena 

Spada  u grupu  ugljikovodonika  - jedinjenja  ugljenika  (C)  i vodonika  (H) 

Bitumen  je  mrko-crn,  na  sobnoj  temperaturi  u čvrstom  stanju,  potpuno  rastvorljiv 
u ugljensulfidu  (CS2). 

Hemijski  sastav  bitumena  je: 

- Ugljenik,  80  do  88% 

- Vodonik,  8-11% 

- Sumpor,  0 - 6% 

- Kiseonik,  0 - 1 ,5% 

- Azot,  0-1% 

- Metali  (vanadijum,  nikl,  željezo) 


Atmosferska  destilacija 

Destilacija  je  operacija  kojom  se  vrši  razdvajanje  komponenata  tečne  smješe,  na 
osnovu  razlike  u temperaturama  ključanja.  Ova  operacija  zasnovana  je  na  različltim 
isparljivostima,  odnosno  naponima  pare  komponenata  smješe,  tako  da  se  u toku 
ključanja  kao  proizvod  dobija  para,  obogaćena  lakše  isparljivom  komponentom. 
Postrojenje  za  atmosfersku  destilaciju  nafte  je  primarno  i najvažnije  postrojenje  u 
svakoj  rafineriji  . U njega  je  uključeno  više 
operacija  povezanih  međusobno  u 
kontinualan  sistem. 


Proces  atmosferske  destilacije  obuhvata 
sledeće  stupnjeve: 

• Zagrijavanje  nafte  na  360  °C; 

• Razdvajanje  na  frakcije  u 
destilacionoj  koloni 

• Stripovanje  (ispiranje  lakših 
komponenti). 

• Lako  gasoo  ulje 


Težko  gasno 
ulie 


Frakcije  atmosferske  destilacije  su: 
laki  benzin  (<150  °C), 
teški  benzin  (150-200  °C), 
petrolej  (200-260  °C), 
lako  gasno  ulje  (260-300  °C), 
teško  gasno  ulje  (300-360  °C)  I 
ostatak  (>360  °C). 

Ostatak  atmosferske  destilacije  je  sirovina  za  vakuumsku  destilaciju 

Vakuum  destilacija 

Najviša  temperatura  atmosferske  destilacije  ne  smije  da  pređe  350  °C  jer  na  višoj 
temperaturi  dolazi  do  razlaganja  ugljovodonika  i obrazovanja  koksa.  Zato  se 
atmosferskom  destilacijom  ne  mogu  dobiti  destilati  tačke  ključanja  preko  360°C. 
Teže  frakcije  mogu  se  dobiti  iz  atmosferskog  ostatka  samo  destilacijom  pod 
smanjenim  pritiskom,  odnosno  vakuum  destilacijom. 

Proizvodi  vakuum  destilacije  su  : 

• Vakuum  lako  gasno  ulje; 

• Vakuum  teško  gasno  ulje; 

• Nekondiciona  frakcija  I 

• Vakuum  ostatak. 

Destilacija  atmosferskog  ostatka  u vakuumu  primjenjuje  se  u cilju  pripreme  napojne 
sirovine  za  katalitičko  krekovanje  i koja  služe  kao  komponente  za  proizvodnju 
mazivih  ulja.  Ostatak  vakuum  destilacije  je  najteža  frakcija,  čija  je  tačka  ključanja 
oko  450  °C. 


Proizvodnja  bitumena 

Kao  sirovina  za  proizvodnju  bitumena  koristi  se  vakuum  ostatak  iz  procesa 
vakuumdestilacije.  Vakuum  ostatak  mora  da  bude  odgovarajućeg  kvaliteta  i 
ograničenog  sadržaja  parafina.  Tehnološki  proces  dobijanja  bitumena  sastoji  se  u 
kontinuiranoj  oksidaciji  vakuum  ostatka  u reaktoru  pri  temperaturi  od  250  do  270  °C 


Bitumeni  se  koriste  u putnoj  privredi  za  izradu  kolovoza,  kao  bazni  bitumen  za 
industrijsku  proizvodnju  polimer  modifikovanog  bitumena  i kao  sirovine  u industriji  za 
proizvodnju  izolacionih  materijala  i slično. 

Rafinerija  nafte  Brod“  u svom  proizvodnom  programu  ima: 

- Bitumen  50/70 

- Bitumen  70/100 

- Bitumen  160/220 

Rafinerija  NIS  Pančevo,  osim  navedenih  proizvodi  i polimer  modifikovane  bitumene. 
Polimer  modifikovani  bitumen  za  puteve  PMB  50/90  koristi  se  kao  vezivo  u gradnji 
auto  puteva,  izuzetno  važnih  i opterećenih  deonica  puteva,  aerodromskih  pisti,  gde 
je  potrebna  povećana  povratna  elastičnost. 

Klasični  postupci  proizvodnje  bitumena  ne  mogu  da  daju  proizvod  zadovoljavajućeg 
kvaliteta,  pa  se  zbog  toga  vrši  njegova  modifikacija.  Time  se  poboljšavaju  njegove 
reološke  i eksploatacione  karakteristike.  Danas  se  najčešće  koriste  sintetički 
polimeri  i to  dva  tipa:  elastomeri  - stiren/butadien/stiren,  stiren/butadien  kaučuk  i 
plastomeri  - etilen/vinil-acetat,  ataktički  polipropilen  i polietilen. 

Polimer  se  namešava  u odnosu  koji  se  kreće  2-10%  m/m. 

Bitumenske  emulzije  su  proizvodi  koji  se  sastoje  od  vode  i bitumena  (50%  - 60%), 
sa  odgovarajućim  emulgatorom. 

Svrstava  se  među  tečne  bitumene  jer  je  za  razliku  od  bitumena,  pri  okolnoj 
temperturi  u tečnom  stanju.  Koristi  se  da  bi  se  smanjila  viskoznost  bitumena. 


Deformabilnost  bitumena  značajno  utiče  na  karakteristike  asfaltnih  mješavina 
■mek  bitumen  -lako  se  deformiše  i teče,  utiče  na  stvaranje  kolotraga  i 
isplivavanje  bitumena  na  površini  kolovoza 

■Suviše  krut  bitumen  utiče  na  stvaranje  pukotina  uslijed  zamora  i termičkih 
pukotina  na  površini  kolovoza  W 


MODIFIKOVANI  BITUMENI 


Ciljevi  modifikacije  bitumena: 

•Poboljšavanje  reoloških  karakteristika  bitumena  i asfaltnih 
mješavina 

•Povećanje  otpornosti  na  kolotrage 

•Povećanje  otpornosti  na  pucanje  na  niskim  temperaturama 
•Povećanje  otpornosti  na  pucanje  uslijed  zamora 
•Povećanje  otpornosti  oštećenja  uslijed  dejstva  vode 
•Smanjenje  uticaja  starenja 
•Poboljšanje  ugradljivosti  na  niskim  temperaturama 

MODIFIKATORI 

•Ne  mijenjaju  hemijsku  strukturu  bitumena  (osim  hemijskih 
modifikatora) 

•Utiču  na  fizičke  karakteristike  bitumena  (tačka  razmekšavanja  i 
krtost) 

•Otporni  na  visoke  temperature 
•Kompatibilni  sa  bitumenom 

•Povećavaju  otpornost  na  deformaciju  bitumena  na  visokim 
temperaturama 


'ТврдЈ|  бнтумен 


Температура 


Modifikator 

Trajna 

deformacija 

Termičke 

pukotine 

Pukotine  od 
zamora 

Dejtvo  vlage 

Starenje 

Elastomeri 

DA 

DA 

DA 

DA 

Plastomeri 

DA 

DA 

DA 

Hemijski 

modifikatori 

DA 

Guma 

DA 

DA 

Antioksidans 

i 

DA 

DOP 

DA 

DA 

Filer 

DA 

DA 

BITUMENSKE  EMULZIJE 


Emulzija  je  disperzivni  sistem,  a sastoji  se  od  dvije  faze  koje  se  inače  međusobno 
ne  miješaju.  Sićušne  kapljice  bitumena  (disperzne  faze)  raspršene  su  u vodi 
(kontinuiranoj  fazi),  a stabilnost  takvom  sastavu  daje  treća  komponenta  - 
emulgator,  koji  ima  ulogu  sprečavanja,  odnosno  odgađanja  separacije  faza. 

Vrući  bitumen  (oko  140  °C)  i voda  sa  emulgirajućim  sredstvom  pod  pritiskom 
prolaze  kroz  koloidni  mlin  (rotor  velike  brzine  sa  1000  do  6000  obrtaja  u minuti) 
gdje  se  dobijaju  vrlo  sitne  kapljice  bitumena  (manje  od  5 do  10  mm)  koje  lebde  u 
vodi.  Emulgirajuće  sredstvo  daje  električni  naboj  površini  kapljica  pa  se  one 
međusobno  odbijaju,  tj.sprečava  se  njihovo  povezivanje. 

Bitumenske  emulzije  dijele  se  na  četiri  vrste: 

1 . Anionske  - bitumenske  kapljice  sa  negativnim  električnim  nabojem, 

2.  Kationske  - bitumenske  kapljice  sa  pozitvnim  električnim  nabojem, 

3.  Non-jonske  emulzije  - neutralne,  rijetko  se  upotrebljavaju  u putnom 
inženjerstvu, 

4.  Emulzije  stabilizovane  glinom  - upotreba  uglavnom  u industrijske  svrhe. 

Emulgator  ima  nekoliko  uloga  u bitumenskoj  emulziji: 

- Smanjuje  površinske  napone  između  bitumena  i vode 

- Određuje  da  li  je  emulzija  formirana  na  bazi  ulja/voda  ili  voda/ulje 

- Stabilizuje  emulziju  sprečavajući  međusobno  vezanje  bitumenskih  kapljica 

- Određuje  karakteristike  emulzije  kao  što  su  adhezija  ili  brzina  vezanja 


Većina  kamenih  agregata  poput  pješčara,  kvarca,  granita,  dacita,  diorita,  diabaza,  itd. 
Imana  površini  negativni  električni  naboj  pa  su  ti  agregati  uglavnom  kompatibilni  sa 
katjonskim  emulzijama  koje  imaju  pozitivan  naboj. 

Kameni  agregati  proizvedeni  od  krečnjaka,  dolomita  ili  drugih  bazičnih  stijena  imaju 
pozitivan  površinski  naboj  pa  su  stoga  komaptibilni  sa  negativno  nabijenim  anionskim 
emulzijama. 

Kada  se  bitumenska  emulzija  pomiješa  sa  agregatom,  ona  se  “razbija”  (na  bitumen  i 
vodu)  zato  što  kapljice  bitumena  reaguju  sa  površinom  agregata  i s njom 
uspostavljaju  vezu,  pri  čemu  istiskuju  vodu  koja  se  nalazi  između  bitumena  i 
agregata.  Isparavanje  vode  je  prvi  korak  koji  dovodi  do  “razbijanja”  anionskog 
emulgiranog  bitumena  čime  se  dobija  kontinuirani  film  bitumena  na  agregatu  ili 
kolovozu. 

Kationska  bitumenska  emulzija  uglavnom  se  razbija  pomoću  elektrohemijskih 
procesa. 

Bitumenske  emulzije  mogu  se  ocijenjivati  tako  da  im  se  odredi  brzina  “razbijanja”  ili 
stabilnost.  Dijele  se  na: 

1 . Nestabilne  emulzije  - razbijaju  se  vrlo  brzo  u kontaktu  sa  agregatom  i služe  kod 
površinskih  obrada  i penetrisanih  makadama, 

2.  Polustabilne  emulzije  - razbijaju  se  dovoljno  dugo  da  se  može  izvršiti  miješanje 
sa  agregatom,  služe  za  hladne  mješavine  bitumena  i agregata  diskontinualnog 
sastava, 

3.  Stabilne  emulzije  - razbijaju  se  vrlo  sporo  i služe  za  prskanje  u svrhu  poboljšanja 
prionljivosti,  emulzijske  obrade,  hladne  mješavine  bitumena  i agregata 
kontinuiranog  sastava. 


Sadržaj  vode  u anionskim  emulzijama  iznosi  od  34  do  46%  a u katjonskim  od  29  do 
46%. 

Kao  emulgator  u anionskim  emulzijama  upotrebljavaju  se  anion-aktivne  materije  kao 
što  su  sapuni  ili  alkalne  soli  viših  masnih  kiselina  a kao  emulgator  u katjonskim 
emulzijama  upotrebljavaju  se  mineralna  ulja  različitog  porijekla. 

Kao  posljedica  brige  o zaštiti  okoline  i smanjenja  potrošnje  fosilnih  goriva  u 
poslednjih  dvadeset  godina  porasla  je  primjena  tzv.  hladnih  asfaltnih  mješavina. 

U SAD  su  od  1986.do  1991.godine  publikovana  različita  uputstva  za  primjenu 
hladnih  mješavina,  a oko  10%  ukupne  godišnje  potrošnje  asfalta  se  odnosi  na  hladne 
mješavine. 

Prvi  standardi  pojavili  su  se  u Francuskoj  1993.godine  (hladna  mješavina 
maksimalnog  zrna  od  14  mm  i dodatak  bitumena  od  4 do  4,5%). 

Bitumenske  emulzije  (sa  dodatkom  gume  ili  materijala  sličnih  karakteristika)  se 
primjenjuju  kod  zalivanja  pukotina  na  putevima. 

Bitumenske  emulzije  se  mogu  primjeniti  i kod  građenja  ili  stabilizacije  pješačkih  staza 
ili  konstrukcija  sličnih  karakteristika.  Na  uvaljanu  podlogu  od  kamene  sitneži  prska  se 
bitumenska  emulzija  koja  se  penetrira  u mješavinu  i nakon  razbijanja  bitumen  se  veže 
za  kameni  agregat. 

Prilikom  građenja  slojeva  za  stabilizaciju  sa  cementnim  mješavinama,  odnosno 
prilikom  izgradnje  betonskih  konstrukcija  puteva  bitumenske  emulzije  se 
upotrebljavaju  kao  zaštitni  sloj  za  prevenciju  gubljenja  vode. 


Hemijski  sastav  i karakteristike  kamenog  agregata  takođe  imaju  svoju  važnost  u 
procesu  primjene  bitumenskih  emulzija. 

Naime,  krečnjački  kameni  agregat,  sastava  većinom  od  kalcijeva  karbonata, 
alkalnog  (baznog)  je  karaktera  te  sa  hemijskog  stajališta  vrlo  dobro  reagira  s 
anionskim  emulzijama. 

S druge  strane,  silikatni  kameni  agregat  (eruptivac)  sastava  većinom  od  silikata, 
kiselog  je  karaktera  te  sa  hemijskog  stajališta  vrlo  dobro  reagira  s kationskim 
emulzijama. 

Prednost  kationskih  emulzija  pred  anionskim  jest  u tome  što  se  mogu  upotrebljavati 
i s krečnjačkim  kamenim  agregatom. 

Primjenom  polimerom  modifikovane  bitumenske  emulzije  u kombinaciji  s asfaltnom 
mješavinom  na  bazi  polimer  modifikovanog  bitumena  postiže  se  poboljšanje 
otpornosti  kolovoza  na  trajne  deformacije  pri  višim  temperaturama,  odnosno  na 
pucanje  uslijed  zamora  materijala  pri  niskim  temperaturama,  poboljšava  se 
otpornost  na  habanje  i na  starenje. 


RAZRIJEĐENI  BITUMEN 


Razrijeđeni  bitumeni  su  tekući  bitumeni  koji  se  dobijaju  tako  što  se  bitumenima 
dodaju  naftni  razređivači.  Bitumenima  je  tako  smanjena  viskoznost  pa  se  mogu 
upotrebljavati  na  nižoj  temperaturi  ugradnje.  Nanošenjem  razrjeđenog  bitumena 
na  agregat  ili  kolovoz  dolazi  do  isparavanja  razređivača  pa  na  površini  ostaje 
bitumenski  film. 

Zavisno  od  brzine  isparavanja,  rezrjeđeni  bitumeni  se  dijele  na  tri  vrste: 

- Brzo  isoarljivL  proizvodi  se  tako  da  se  bitumenu  doda  razređivač  visoke 
isparljivosti  (obično  benzin  ili  nafta)  i uglavnom  se  upotrebljavaju  za  poboljšanje 
prionljivosti  i površinske  obrade, 

- srednie  brzo  isparljivi,  dobija  se  tako  da  se  bitumenu  doda  razređivač  srednje 
isparljivosti  (obično  kerozin)  i najčešće  se  upotrebljavaju  za  prskanja, 
uskladištenje  asfaltne  mješavine  za  popravke  te  miješanja  na  putu, 

- sooro  isparliivi,  proizvodi  se  tako  da  se  bitumenu  dodaju  ulja  niske  isparljivosti 
(dizelsko  ili  neko  drugo  plinsko  ulje)  i upotrebljavaju  se  za  prskanja,  uskladištenje 
asfaltne  mješavine  i sredstvo  protiv  prašenja. 

Komercijalno  su  dostupne  razne  vrste  razrijeđenog  bitumena  (RB  0/1,  10/15, 
50/100,  150/250,  400/600  i 800/1400)  gdje  brojevi  označavaju  minimalnu 
kinematičku  viskoznost. 


Bitumenske  emulzije  se  sve  više  upotrebljavaju  umjesto  razrijeđenih  bitumena 

i to  iz  sljedećih  razloga: 

1 . Propisi  o zaštiti  okoline.  Emulzije  praktično  ne  uzrokuju  zagađenje  jer 
sadrže  malu  količinu  isparljivih  materija  (osim  vode)  koje  se  isparavanjem 
unose  u atmosferu 

2.  Gubitak  visoko  energetskih  proizvoda.  Tokom  isparavanja  razrjeđenog 
bitumena,  razređivači  (dosta  skupi  visokoenergetski  proizvodi)  gube  se 
ispuštanjem  u atmosferu. 

3.  Sigurnost.  Upotreba  emulzija  je  sigurna.  Opasnost  od  požara  je  mala  u 
poređenju  sa  razređenim  bitumenom  koji  u nekim  slučajevima  ima  izrazito 
nisku  tačku  paljenja. 

4.  Niža  temperatura  prilikom  ugradnje.  U poređenju  sa  razređenim 
bitumenom  temperature  pri  kojim  se  primjenjuje  emulzija  relativno  su  niske 
pa  se  tako  štedi  na  troškovima  goriva.  Osim  toga,  emulzija  se  može 
uspješno  primjeniti  ako  je  kolovoz  vlažan,  dok  je  preduslov  za  upotrebu 
razrjeđenog  bitumena  sasvim  suho  stanje  podloge. 


